TIGERS SNAPDEAL
ఇ-కామర్స్‌సంస్థలకు అటవీశాఖ నోటీసులు!
ముంబయి,ఆగస్టు 15: ఇ-కామర్స్‌ దిగ్గజాలు స్నాప్‌ డీల్‌, ఇండియామార్ట్‌లకు మధ్యప్రదేశ్‌ టైగర్‌స్ట్రైక్‌ ఫోర్స్‌ నోటీసులు జారీచేసి సంజాయిషీలు కోరింది. ఈ సంస్థల్లో నిబంధనలకు విరుద్ధంగా వన్యమృగా ల ఉత్పత్తులను తమతమపోర్టళ్లలో విక్రయిస్తున్నం దున చట్టవిరుద్ధమని సంస్థ ప్రకటించింది. ఇ-కామర్స్‌ కంపెనీలకు గత వారంలోనే నోటీసులు జారీచేసింది. ఇండోర్‌లోని ఒక సంస్థనుంచి ఇప్ప టికే వన్యమృగాలకు చెందిన భాగాల ఉత్పత్తులను స్వాధీనంచేసుకుంది. ఎంపి టైగర్‌స్రైక్‌ఫోర్స్‌ స్నాప్‌ డీల్‌, ఇండియామార్ట్‌, విష్‌ అండ్‌ బై, క్రాఫ్ట్‌ కంపేరి జన్‌ సంస్థలు మొత్తంగా వన్యమృగాల చర్మాలు, ఇతర కీలకమైన విలువైన ఉత్పత్తులను విక్రయిస్తు న్నట్లు ధృవీకరించింది.
వెంటనే ఈ ఉత్పత్తులను తమవెబ్‌సైట్లనుంచి తొలగించాలని ఈవిక్రయాలపై ఎందుకు చర్యలు తీసుకోరాదో వెంటనే తెలియ జేయాలని కోరింది. హత్తాజోడి, సియార్‌ సింఘి వంటి ఉత్పత్తులు వన్యమృగాలనుంచే తయారవుతా యని, వాటి ఎముకలు, చర్మాలు ఇతరత్రా వీటి తయారీకి వినియోగిస్తారని అటవీశాఖ వెల్లడించిం ది. ఇండోర్‌లోని శుభ్‌ భక్తి సంస్థ నుంచి కొన్ని అటవీ జంతువుల విడిభాగాలను స్వాధీనం చేసుకు న్నట్లు వన్యమృగ సంరక్షణ విభాగం ప్రకటించింది. కంపెనీ యజమానులను అరెస్టుచేసి వన్యమృగ సంరక్షణ చట్టంపరిధిలో కేసులు నమోదుచేశారు. విచారణలో నిందితులు తాము ఈ ఉత్పత్తులు విక్రయిస్తున్నట్లు అంగీకరించారని వెల్లడించారు వెబ్‌సైట్ల ద్వారా మాత్రమే విక్రయిస్తున్నట్లు తెలి పారు. అందువల్లనే ఈసైట్లకు నోటీసులు జారీ చేసామని అటవీ అధికారులు వెల్లడించారు. ముం దు వన్యమృగ ఉత్పత్తులుకావని, కొన్ని ఆయుర్వేద వనమూలికలని బుకాయించారు. ఫోరెన్సిక్‌ పరిశీ లనలో ఇవన్నీ కూడా వన్యమృగాల ఎముకలు విడి భాగాలుగా అటవీశాఖఅధికారులు దృవీకరించారు.